《会稽道中少憩》
明代·屠本畯

鸟道纡回入，千岩绿树低。
转留空翠处，少憩石桥西。
别涧潺湲泻，丛林桑扈啼。
坐看凫与鹿，引子过前溪。

作者简介：浙江鄞县人，字田叔。屠大山子。以父荫授刑部检校，迁太常典簿。后出为两淮运同，迁辰州知府。喜读书，至老不倦。为人旷达，尝起生圹于乡，自撰行状，称憨先生。有《太常典录》、《田叔诗草》。